Diari Oficial de la Generalitat Valenciana


Sumari del DOGV 5880, del 28-10-2008 (2008/12567)

RESOLUCIÓ de 9 de setembre de 2008, de la consellera de Cultura i Esport, per la qual es concedeix l'ajuda per a finançament del funcionament de la Fundación Miguel Hernández i la participació en el Premi Internacional de Poesia Miguel Hernández.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12596


Data del document
:   09-09-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * fundació
    * suport econòmic
    * premi cultural

RESOLUCIÓ de 9 de setembre de 2008, de la consellera de Cultura i Esport, per la qual es concedeix l'ajuda per a finançament del funcionament de la Fundación Miguel Hernández i la participació en el Premi Internacional de Poesia Miguel Hernández. [2008/12810]  
La Llei 15/2007, de 27 de desembre, de la Generalitat, de Pressupostos per a l'exercici 2008, estableix la línia T1343000 del programa 452.10, «Llibre, Arxius i Biblioteques», en la qual s'assigna un import de 129.220 euros a la Fundación Miguel Hernández per contribuir a finançar les despeses de funcionament de la fundació i la participació de la Generalitat en el Premi Internacional de Poesia Miguel Hernández.  
Aquesta línia nominativa no necessita ser notificada a la Comissió Europea, d'acord amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no tractar-se d'una ajuda ni complir el requisit de falsejament de la competència i no afectar així els intercanvis de l'apartat 1 de l'article 87 del Tractat Constitutiu de la Comunitat Europea.  
En virtut del que disposa l'article 22.2 a) de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i els articles 40.3, 45.a) i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.  
Vistos els preceptes invocats i els altres generals de pertinent aplicació, resolc:  
Primer  
Concedir a favor de la Fundación Miguel Hernández la quantitat de 129.220 euros a càrrec de la línia de transferència corrent T1343000, «Fundación Miguel Hernández», aplicació pressupostària 95.85.02.571.87.8.  
Segon  
El lliurament de la quantia a què es refereix el punt anterior s'efectuarà d'una sola vegada. En tot cas, l'import del pagament serà igual a la quantitat correctament justificada, sense que puga ser superior a l'import de la subvenció concedida.  
Per a realitzar el pagament, l'entitat beneficiària haurà de presentar la justificació de l'activitat finançada abans del 15 de desembre de 2008.  
València, 9 de setembre de 2008.- La consellera de Cultura i Esport: Trinidad María Miró Mira.